नवगठित कार्यसमितिको तर्फबाट बृहत् कार्यक्रमको आयोजना गर्नुपर्ने प्रस्ताव आयो । अन्य साथीहरुले शुद्ध राजनैतिक स्वरुपको कार्यक्रमको आन्तरिक राजनीतिक महत्व हुने भएकाले त्यस्तै कार्यक्रम गर्नुपर्ने धारणा राखे । म भने शुद्ध राजनैतिक भन्दा बौद्धिक, अन्तरक्रियात्मक वा साहित्यिक स्वरुपको बृहत् कार्यक्रमको दीर्घकालीन महत्व रहने हुनाले त्यसले धेरै फाइदा पुग्ने विचारमा अडिग रहें । शुद्ध राजनीतिक संस्कारमा भिजिसकेका साथीहरुलाई यो कुरा मञ्जुर थिएन । त्यस्तै अन्तरक्रिया, प्रशिक्षण आदि कार्यक्रमहरुमा समेत पार्टीभित्रका अन्तरविरोध, असन्तुष्टि, गुटबन्दी लगायतका विषयहरुमा जिज्ञासा राख्दा ‘आफू कुन तहमा छु भन्ने हेक्का राख्ने र त्यसै अनुरुप काम गर्ने’ सल्लाहमात्रै प्राप्त हुन थाल्यो ।
